કર્ણાટકમાં ત્રણ લોકસભા અને બે વિધાનસભા બેઠકોની પેટાચૂંટણીના પરિણામો ઘોષિત થઈ ચુક્યા છે. કર્ણાટકમાં સત્તાધારી કોંગ્રેસ-જેડીએસ ગઠબંધને ભાજપને મોટો આંચકો આપતા પાંચમાંથી ચાર બેઠકો પર જીત પ્રાપ્ત કરી છે. બેલ્લારી લોકસભા અને જામખંડી વિધાનસભા બેઠક પરથી કોંગ્રેસને જીત મળી છે. જ્યારે માંડયા લોકસભા અને રામનગર વિધાનસભા બેઠકમાં જેડીએસને જીત પ્રાપ્ત થઈ છે. શનિવારે પાંચ બેઠકો પર 67 ટકા જેટલું વોટિંગ નોંધાયું હતું.